# Monitro Blynyddol y Cynlluniau a Ddysgir trwy Gwrs - Cymorth Data

## Sail Resymegol

Y rhaglenni israddedig a ddysgir trwy gwrs sy'n rhoi sylfaen i'r profiad myfyriwr ac i’r gwaith o ddenu myfyrwyr, ac maent hefyd yn dylanwadu'n uniongyrchol ar ystadegau nifer o dablau cynghrair pwysig. Mae data ar lefel cynllun ar gael bellach trwy [DiscoverUni](https://discoveruni.gov.uk/) sy'n cynnwys dolen ar we-ddalennau cais UCAS. Mae hi'n sicr y bydd ymgeiswyr yn y dyfodol yn edrych ar y data hwn ac yn cymharu cyrsiau gradd Sefydliadau a'i gilydd cyn gwneud cais.

Am y rhesymau hyn rydym yn darparu data ychwanegol ac yn cynyddu proffil y monitro blynyddol a wneir o'r 40 teulu o gynlluniau gradd sydd gennym. Dewiswyd y cynlluniau hyn am eu bod yn rhoi poblogaeth sy'n ddigon o faint i ddarparu data defnyddiol yn ogystal â'r ffaith eu bod yn cynrychioli'r rhan fwyaf o'r myfyrwyr sy'n cofrestru yma.

## Darparu Data

Bydd y Swyddfa Gynllunio'n darparu pecynnau unigol ar gyfer y teuluoedd cynlluniau, a fydd yn nodi'r data sydd ar gael a'i gymharu â data adrannol a/neu Sefydliadol. Dylai hyn roi gwybodaeth hygyrch y gall timau'r cynlluniau ei defnyddio i ehangu eu trefniadau ar gyfer gwneud gwelliannau ar sail perfformiad perthynol y cynllun o fewn yr adran neu'r Brifysgol. Bydd rhagor o feincnodi'n bosibl os gall timau nabod y cyrsiau cystadleuol tebygol ac adolygu'r data UNISTATS a geir yn <https://discoveruni.gov.uk/>

Darperir y data dan y penawdau canlynol:

1. Yr Arolwg Cenedlaethol o Fyfyrwyr
2. Cofrestriadau a cheisiadau
3. Parhad a Chyflawniad
4. Demograffeg
5. Gwaith cyflogedig
6. Dadansoddiad o farciau modiwlau

## Y Drefn a'r Raddfa Amser

Darperir pecynnau pan fydd data'r Arolwg Myfyrwyr a cyflogaethar gael a data newydd [DiscoverUni](https://discoveruni.gov.uk/) ar eu gwefan ar 1 Medi. Bwriedir i'r pecynnau hyn gefnogi ac ategu'r broses fonitro yn hytrach na'i disodli.

## Cwmpas Cymorth y Pecyn Data

Trefnir y ffeiliau yn deuluoedd. Casgliad o gynlluniau tebyg yw teulu. Felly mae teulu C10X yn cynnwys pedwar cynllun gwyddorau biolegol: C100, C101, C102, a C109. Mae'r holl gynlluniau hyn yn rhannu o leiaf eu blynyddoedd addysgu; Blwyddyn Sylfaen, Blwyddyn Ryng-Gwrs neu Blwyddyn Feistr sydd yn darparu'r gwahaniaethau. Rhestrir y cynlluniau ymhob teulu ar ddalen flaen pob ffeil.

Isod, rhestrir y 40 teulu o gynlluniau y darperir pecynnau ar eu cyfer. Sylwer nad oes unrhyw gynlluniau o'r Adran Gymraeg na'r Adran Ieithoedd Modern gan nad oes digon o fyfyrwyr i wneud dadansoddiad.

